CELEX: 32013L0063
Language: lt
Date: 1387238400000
Title: 2013 m. gruodžio 17 d. Komisijos įgyvendinimo direktyva 2013/63/ES, kuria iš dalies keičiamos Tarybos direktyvos 2002/56/EB I ir II priedų nuostatos dėl būtiniausių reikalavimų, kuriuos turi atitikti sėklinės bulvės ir sėklinių bulvių siuntos  Tekstas svarbus EEE

18.12.2013   
            
            
               LT
            
            
               Europos Sąjungos oficialusis leidinys
            
            
               L 341/52
            
         KOMISIJOS ĮGYVENDINIMO DIREKTYVA 2013/63/ES
   2013 m. gruodžio 17 d.
   kuria iš dalies keičiamos Tarybos direktyvos 2002/56/EB I ir II priedų nuostatos dėl būtiniausių reikalavimų, kuriuos turi atitikti sėklinės bulvės ir sėklinių bulvių siuntos
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. birželio 13 d. Tarybos direktyvą 2002/56/EB dėl prekybos sėklinėmis bulvėmis (1), ypač į jos 24 straipsnį,
   kadangi:
   
               (1)
            
            
               nuo Direktyvos 2002/56/EB priėmimo buvo sukurta naujų bulvių veisimo metodų, patobulintos diagnostikos priemonės kenksmingiesiems organizmams nustatyti ir agronominiai kovos su kenksmingųjų organizmų išplitimu metodai;
            
         
               (2)
            
            
               dėl šios technologinės pažangos sėklinių bulvių auginimui galima taikyti griežtesnius reikalavimus nei nustatytieji Direktyvos 2002/56/EB I ir II prieduose. Be to, sukaupta žinių apie naujus ligų sukėlėjus, o gautos žinios apie esamas ligas parodė, kad kovai su tam tikromis ligomis reikia griežtesnių priemonių;
            
         
               (3)
            
            
               šiomis aplinkybėmis, atsižvelgiant į šią technologinę ir mokslo pažangą, buvo pakeistas Jungtinių Tautų Europos ekonomikos komisijos (JT EEK) standartas dėl sėklinių bulvių prekybos ir komercinės kokybės tikrinimo (2);
            
         
               (4)
            
            
               atsižvelgiant į šią pažangą, turėtų būti atnaujinti tam tikri Direktyvos 2002/56/EB I ir II prieduose nustatyti būtiniausi reikalavimai ir leistini nuokrypiai, o į II priedą turėtų būti įtraukti apribojimai dėl rizoktoniozės, dulkingųjų rauplių ir sėklinių bulvių, kurios pernelyg dehidratavo ir suvyto;
            
         
               (5)
            
            
               nuo Direktyvos 2002/56/EB priėmimo gauta naujų mokslo žinių apie sėklinių bulvių reprodukcijų skaičiaus ir kenkėjų buvimo lygio sąsają. Reprodukcijų skaičiaus apribojimas yra būtina kenkėjų keliamos fitosanitarinės rizikos mažinimo priemonė. Toks apribojimas yra būtinas siekiant sumažinti riziką ir nėra jokių kitų ne tokių griežtų priemonių tam tikslui pasiekti. Daugiausia septyniomis superelitinių ir elitinių sėklinių bulvių reprodukcijomis užtikrinama pusiausvyra tarp būtinybės pakankamai padidinti sėklinių bulvių skaičių sertifikuotoms sėklinėms bulvėms auginti ir tarp jų sveikumo būklės apsaugos;
            
         
               (6)
            
            
               reikalavimai dėl kenksmingojo organizmo Synchytrium endobioticum (Schilb.) Perc. turėtų būti išbraukti iš I priedo, nes, jei šių organizmų aptinkama sėklinėse bulvėse, taikoma Tarybos direktyva 69/464/EEB (3). Reikalavimai dėl kenksmingojo organizmo Corynebacterium sepedonicum (Spieck. et Kotth.) Skapt. et Burkh, kurio pavadinimas pakeistas į Clavibacter michiganensis subsp. sepedonicus (Spieck. et Kotth.) Davis et al., turėtų būti išbraukti iš I ir II priedų, nes, jei šių organizmų aptinkama sėklinėse bulvėse, taikoma Tarybos direktyva 93/85/EEB (4). Reikalavimai dėl kenksmingojo organizmo Heterodera rostochiensis Woll., kurio pavadinimas buvo pakeistas į Globodera rostochiensis (Wollenweber) Behrens, turėtų būti išbraukti iš II priedo, nes, jei šių organizmų aptinkama sėklinėse bulvėse, taikoma Tarybos direktyva 2007/33/EB (5). Reikalavimai dėl kenksmingojo organizmo Pseudomonas solanacearum (Smith) Smith, kurio pavadinimas buvo pakeistas į Ralstonia solanacearum (Smith) Yabuuchi et al., turėtų būti išbraukti iš II priedo, nes, jei šių organizmų aptinkama sėklinėse bulvėse, taikoma Tarybos direktyva 98/57/EB (6);
            
         
               (7)
            
            
               todėl reikėtų atitinkamai iš dalies pakeisti Direktyvos 2002/56/EB I ir II priedus;
            
         
               (8)
            
            
               šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 2002/56/EB pakeitimai
   Direktyvos 2002/56/EB I ir II priedai iš dalies keičiami pagal šios direktyvos priedą.
   2 straipsnis
   Perkėlimas į nacionalinę teisę
   Valstybės narės ne vėliau kaip 2015 m. gruodžio 31 d. priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų teisės aktų nuostatų tekstą.
   Tas nuostatas jos taiko nuo 2016 m. sausio 1 d.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   3 straipsnis
   Įsigaliojimas
   Ši direktyva įsigalioja dvidešimtą dieną po jos paskelbimo Europos Sąjungos oficialiajame leidinyje.
   
   4 straipsnis
   Adresatai
   Ši direktyva skirta valstybėms narėms.
   
      Priimta Briuselyje 2013 m. gruodžio 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 193, 2002 7 20, p. 60.
   
      (2)  JT EEK STANDARTAS S-1 dėl sėklinių bulvių prekybos ir komercinės kokybės tikrinimo, 2011 m. leidimas, Niujorkas.
   
      (3)  1969 m. gruodžio 8 d. Tarybos direktyva 69/464/EEB dėl bulvių vėžio kontrolės (OL L 323, 1969 12 24, p. 1).
   
      (4)  1993 m. spalio 4 d. Tarybos direktyva 93/85/EEB dėl bulvių žiedinio puvinio kontrolės (OL L 259, 1993 10 18, p. 1).
   
      (5)  2007 m. birželio 11 d. Tarybos direktyva 2007/33/EB dėl bulvinių cistas sudarančių nematodų kontrolės, panaikinanti Direktyvą 69/465/EEB (OL L 156, 2007 6 16, p. 12).
   
      (6)  1998 m. liepos 20 d. Tarybos direktyva 98/57/EB dėl Ralstonia solanacearum (Smith) Yabuuchi et al. kontrolės, (OL L 235, 1998 8 21, p. 1).
   
      PRIEDAS
      Direktyvos 2002/56/EB I ir II priedai iš dalies keičiami taip:
      
                  1)
               
               
                  I priedas iš dalies keičiamas taip:
                  
                              a)
                           
                           
                              1 ir 2 punktai pakeičiami taip:
                              
                                          „1.
                                       
                                       
                                          Elitinės sėklinės bulvės atitinka šiuos būtiniausius reikalavimus:
                                          
                                                      a)
                                                   
                                                   
                                                      atliekant oficialų augančių augalų patikrinimą, juodąja kojele užsikrėtusių augalų skaičius neviršija 1,0 %;
                                                   
                                                
                                                      b)
                                                   
                                                   
                                                      iš visų augančių augalų tų, kurie ne visiškai atitinka veislės savybes, ir skirtingų veislių augalų skaičius neviršija 0,1 %, o tiesioginio progeno augalų skaičius neviršija 0,25 %;
                                                   
                                                
                                                      c)
                                                   
                                                   
                                                      tiesioginio progeno augalų, kuriems būdingi virusinės infekcijos simptomai, skaičius neviršija 4,0 %;
                                                   
                                                
                                                      d)
                                                   
                                                   
                                                      atliekant oficialius augančių augalų patikrinimus, augalų, kuriems būdingi mozaikos viruso simptomai, ir augalų, kuriems būdingi lapų susisukimo viruso simptomai, skaičius iš viso neviršija 0,8 %.
                                                   
                                                
                                    
                                          2.
                                       
                                       
                                          Sertifikuotos sėklinės bulvės atitinka šiuos minimalius reikalavimus:
                                          
                                                      a)
                                                   
                                                   
                                                      atliekant oficialų augančių augalų patikrinimą, juodąja kojele užsikrėtusių augalų skaičius neviršija 4,0 %;
                                                   
                                                
                                                      b)
                                                   
                                                   
                                                      iš visų augančių augalų tų, kurie ne visiškai atitinka veislės savybes, ir skirtingų veislių augalų skaičius neviršija 0,5 %, o tiesioginio progeno augalų skaičius neviršija 0,5 %;
                                                   
                                                
                                                      c)
                                                   
                                                   
                                                      tiesioginio progeno augalų, kuriems būdingi virusinės infekcijos simptomai, skaičius neviršija 10,0 %;
                                                   
                                                
                                                      d)
                                                   
                                                   
                                                      atliekant oficialius augančių augalų patikrinimus, augalų, kuriems būdingi mozaikos viruso simptomai, ir augalų, kuriems būdingi lapų susisukimo viruso simptomai, skaičius neviršija 6,0 %.“
                                                   
                                                
                                    
                        
                              b)
                           
                           
                              3 punktas išbraukiamas.
                           
                        
                              c)
                           
                           
                              4 punktas pakeičiamas taip:
                              
                                          „4.
                                       
                                       
                                          Pagal 1 dalies c ir d punktus ir pagal 2 dalies c ir d punktus leidžiamieji nuokrypiai taikomi tik tuo atveju, jei virusines ligas sukelia Europoje paplitę virusai.“
                                       
                                    
                        
                              d)
                           
                           
                              5 ir 6 punktai išbraukiami.
                           
                        
                              e)
                           
                           
                              Pridedamas toks punktas:
                              
                                          „7.
                                       
                                       
                                          Didžiausias elitinių bulvių reprodukcijų skaičius yra keturios, o kombinuotų superelitinių bulvių lauke ir elitinių bulvių reprodukcijų skaičius yra septynios reprodukcijos.
                                          Didžiausias sertifikuotų sėklinių bulvių reprodukcijų skaičius yra dvi reprodukcijos.
                                          Jei reprodukcija nenurodyta oficialioje etiketėje, laikoma, kad atitinkamų bulvių reprodukcijų skaičius atitinka didžiausią atitinkamoje kategorijoje leidžiamų reprodukcijų skaičių.“
                                       
                                    
                        
            
                  2)
               
               
                  II priedas pakeičiamas taip:
                  
                     „II PRIEDAS
                     
                        BŪTINIAUSI KOKYBĖS REIKALAVIMAI, KELIAMI SĖKLINIŲ BULVIŲ SIUNTOMS
                     
                     Leidžiamieji nuokrypiai dėl sėklinių bulvių žemėtumo, pažeidimų ir ligų:
                     
                                 1)
                              
                              
                                 žemėtumas ir pašalinės medžiagos: 1,0 % elitinių sėklinių bulvių masės ir 2,0 % sertifikuotų sėklinių bulvių masės;
                              
                           
                                 2)
                              
                              
                                 sausasis ir šlapiasis puvinys, išskyrus atvejus, kai jo sukėlėjas yra Synchytrium endobioticum, Clavibacter michiganensis subsp. sepedonicus arba Ralstonia solanacearum: 0,5 % masės (0,2 % sudaro šlapiasis puvinys);
                              
                           
                                 3)
                              
                              
                                 rizoktoniozė, pvz., išsigimę ar pažeisti gumbai: 3,0 % masės;
                              
                           
                                 4)
                              
                              
                                 paprastosios rauplės, pažeidžiančios daugiau nei trečdalį gumbų paviršiaus: 5,0 % masės;
                              
                           
                                 5)
                              
                              
                                 rizoktoniozė, pažeidžianti daugiau nei 10,0 % gumbų paviršiaus: 5,0 % masės;
                              
                           
                                 6)
                              
                              
                                 dulkingosios rauplės, pažeidžiančios daugiau nei 10,0 % gumbų paviršiaus: 3,0 % masės;
                              
                           
                                 7)
                              
                              
                                 dėl per didelės dehidratacijos arba dėl sidabriškųjų rauplių sukeltos dehidratacijos suvytę gumbai: 1,0 % masės;
                              
                           Bendras 2–7 dalių leidžiamasis nuokrypis: 6,0 % elitinių sėklinių bulvių masės ir 8,0 % sertifikuotų sėklinių bulvių masės.“